பிரெஞ்சு தேசத்தின் இயல் இசை நடனத்தின் தாற்பரியத்தை அடுத்த தலைமுறையினரிடமும் கொண்டு சேர்க்கும் தேடலின் வெளிப்பாடாக ஸ்டார் அக்கடமிக் (star accadamic) தொலைக்காட்சி நிகழ்ச்சி ஒளிபரப்பாகிறது. இது பிரெஞ்சு தேசத்தில் தொலைக்காட்சி நேயர்களும் கலை ஆர்வலர்களும் இசை நாட்டம் இருக்கும் இளைஞர் யுவதிகள் ஆவலுடன் எதிர்பார்க்கும் ஒரு தொலைக்காட்சி நிகழ்ச்சி. இதில் நாடு தழுவிய ரீதியில் இருந்து தெரிவு செய்யப்பட்ட பலரை கூத்துப்பட்டறை போல ஒருங்கமைத்து மூத்த பல கலைஞர்களின் வழிகாட்டலில் இளைய சமுதாயத்தை போட்டியிட வைப்பதோடு ஆலோசனையும் ஆதரவும் கொடுப்பதால் பலர் இந்த நிகழ்ச்சியை தொடர்ந்து பார்த்து ரசிப்பார்கள். செப்டம்பர் இறுதி வாரத்தில் தொடங்கும் இந்த நிகழ்ச்சி கிறிஸ்து பாலன் பிறப்பினை வரவேற்கும் டிசம்பர் மாதம் 24 முன் வரும் வெள்ளியில் முடித்து கிரீடமும் பொற்கிளியும் வழங்கி நாத்தரை சிறப்பாக்கும் ஒரு போட்டி நிகழ்ச்சி. அடுத்த நட்சத்திரம் என்ற முகவரி கொடுத்து பல மேடைக் கச்சேரியும் இசை இறுவெட்டும் வெளிவர ஊக்கம் கொடுக்கும் ஒரு தேடல் நிகழ்ச்சி என்பதால் பாரிஸ் வந்த காலத்தில் இருந்து மொழி புரியாவிட்டாலும் ஜீவன் இந்த நிகழ்ச்சயை ரசித்துப் பார்ப்பான்.